راولپنڈی : جہاندمی وزیرستان اٹی دہشتگرد آتا برخلاف کاروائی ٹی پاک فوج نا لانس نائیک ارشاد خان شہید مس۔ شہید لانس نائیک نا وئی 26 سال و تعلقداری تے جمرود خیبر آن ئس۔ پاک فوج نا حوالکاری نا بشخ (آئی ایس پی آر) نا رد اٹ پاک فوج انا جہاندمی وزیرستان اٹی بچوک آ دہشتگرد آتا برخلاف آپریشن ردالفساد پبی وڑ اٹ برجا ءِ۔ پاننگانے کہ سیکورٹی فورس آک جہاندمی وزیرستان اٹی دہشتگرد آتا برخلاف کارروائی کریر۔ دہشتگرد آتا سربر آتا سما تمنگ آ کوئیک ری ایکشن فورس نا کنڈ آن علاقہ ءِ گھیڑ کننگا۔ و ہڑتوم آ کنڈ آتیان سم کاری کننگا۔ کاروائی نا وخت آ دہشتگرد آتا سم کاری آن پاک فوج نا لانس نائیک شہید مس۔ آئی ایس پی آر پارے کہ شہید لانس نائیک ارشاد خان نا تعلقداری جمرود خیبر آن ئس۔
(آن لائن)
